**Međužupanijska GLOBE smotra**

U ponedjeljak 3. travnja 2023. godine u Šumarskoj i drvodjeljskoj školi održana je Međužupanijska GLOBE smotra. Na smotri je sudjelovalo pet osnovnih škola i dvije srednje škole. Našu školu predstavile su učenice Magdalena Peroš, Dora Smiljanić i Lana Tomašić, koje su prezentirale rad naše škole kroz godinu dana. Predstavile su i projekat za Državnu smotru pod nazivom „Gdje je izraženija kontinentalnost“. Nakon prezentacija škola učenici su sudjelovali na raznim radionicama u organizaciji profesora i učenika škole domaćina. Na kraju su poslušali zanimljivo predavanje gospodina Vladimira Markulina na temu „Digitalizacija mobilnosti“. Zahvaljujemo školi domaćinu na izuzetnoj organizaciji i provedbi natjecanja.







